b'\n_START_ARTICLE_\nHermann Kutter\n_START_SECTION_\nEl\xc3\xa4m\xc3\xa4kerta\n_START_PARAGRAPH_\nKutter syntyi Berniss\xc3\xa4. H\xc3\xa4nen is\xc3\xa4ns\xc3\xa4 oli Wilhelm Rudolf Kutter (1818\xe2\x80\x931888) ja \xc3\xa4itins\xc3\xa4 Marie Albertina K\xc3\xb6nig (1833\xe2\x80\x931923). H\xc3\xa4n avioitui Lydia Rohnerin (1868\xe2\x80\x931936) kanssa vuonna 1891. H\xc3\xa4n kasvoi pietistisess\xc3\xa4 kodissa ja opiskeli teologiksi Baselissa, Berniss\xc3\xa4 ja Berliiniss\xc3\xa4. Vuonna 1844 h\xc3\xa4nest\xc3\xa4 tuli pastori Berniss\xc3\xa4 ja 1898 Z\xc3\xbcrichiss\xc3\xa4.\n_START_SECTION_\nFilosofia\n_START_PARAGRAPH_\nSaaden vaikutteita Blumhardtin aikaisesta jumalak\xc3\xa4sityksest\xc3\xa4, el\xc3\xa4m\xc3\xa4nfilosofioista, sosialistisista ajatuksista ja lis\xc3\xa4ksi saksalaisesta idealismin opista Kutter kehitti dynaamisen kuvan Jumalasta. T\xc3\xa4llainen Jumala, joka Kristuksen kautta paljastuu ihmiskunnalle ja maailmalle \xc3\xa4\xc3\xa4rett\xc3\xb6m\xc3\xa4ss\xc3\xa4 todellisuudessa on el\xc3\xa4m\xc3\xa4n ainoa todellisuus. T\xc3\xa4ll\xc3\xa4 uskonkeskeisell\xc3\xa4 teologiallaan Kutter pohjusti tien ns. dialektiselle teologialle. Kutterin mukaan paluu "suoraan el\xc3\xa4m\xc3\xa4\xc3\xa4n" on toteutunut historian aikana, mist\xc3\xa4 osoituksena sosialismi on. Kutterin mielest\xc3\xa4 sosiaalidemokraatit olivat el\xc3\xa4v\xc3\xa4n Jumalan ty\xc3\xb6kaluja: h\xc3\xa4nen kirjansa Sie m\xc3\xbcssen (1903) mukaan heid\xc3\xa4n pit\xc3\xa4\xc3\xa4 julistaa maailmalle viimeisest\xc3\xa4 tuomiosta ja "suuresta k\xc3\xa4\xc3\xa4nnekohdasta". Kutter yhdistet\xc3\xa4\xc3\xa4n dialektisen teologian koulukunnan kannattajiin kuten Karl Barth, Emil Brunner ja Friedrich Gogarten. H\xc3\xa4n hyv\xc3\xa4ksyi sosiaalidemokratian, mutta h\xc3\xa4n ei kuitenkaan koskaan liittynyt Sosiaalidemokraattiseen puolueeseen kuten Leonhard Ragaz ja Karl Barth olivat tehneet.'